《夏日新晴酌沈叔敷署中刘觐国同集》
明代·邓云霄

凄清爽气满轩墀，正值终南雨过时。玉醴飞觞河朔兴，金声掷地隐侯诗。

风生芳树迎凉早，云度轻阴得月迟。谑浪总谈方外事，烟霞吾辈共襟期。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。